Päätöksen päiväys, laji ja voimaantulopäivä

Kreikan keskuspankin luotto- ja vakuutusasioiden komitean 12.5.2016 tekemä päätös nro 185/1, jossa säädetään seuraavaa: 1) Pidetään voimassa kielto, jonka mukaan vakuutusyritys ei saa tehdä uusia vakuutusliiketoimia toiminta-alallaan missään vakuutusluokassa eikä tehdä voimassa oleviin vakuutussopimuksiin lisämuutoksia, joilla korotetaan vakuutusmaksuja, vakuutettua pääomaa ja/tai vakuutusturvaan liittyviä etuuksia, lisäksi säilytetään jo nimetty vakuutushallintoviranomainen, joka varmistaa etenkin vakuutusyrityksen vakuutusmaksujen ja muiden saatavien keräämisen ja toimittaa yksityiskohtaiset viikkoraportit varoista ja vakuutusvastuista. 2) Vakuutusyrityksen johtokunnan velvollisuutena on yhteistyössä vakuutushallintoviranomaisen kanssa pyrkiä löytämään sopimuspuoleksi vakuutusyritys, jolle siirretään vakuutuskanta, joka käsittää voimassa olevat yksityiset henkivakuutukset, jotka kattavat myös luokan I.3 henkilövahingot, jotka aiheutuvat yksinomaan sairaudesta tai sairaudesta/tapaturmasta ja jotka kuuluvat seuraaviin lain nro 4364/2016 5 §:n luokkiin: a) I.1, henkivakuutus, elämänvaravakuutus, elinkorkovakuutus vakuutusmaksujen palautuksineen. b) I.2, tulovakuutus. c) III, investointihenkivakuutus. Määräaika mahdollisten hakijavakuutusyritysten kiinnostuksenilmaisuille on 20. toukokuuta 2016 klo 12.00. 3) Vakuutusyritysten maksut keskeytetään 15. heinäkuuta 2016 saakka seuraavissa tapauksissa: a) vakuutussopimusten osittaiset tai täydelliset takaisinostot kaikissa vakuutusluokissa, b) luokkiin I1 ja I2 kuuluvien vakuutussopimusten ehtojen mukaisista laskennallisista vakuutusmaksuvastuista koituneiden voittojen maksu lukuun ottamatta tapauksia, joissa vakuutussopimus päätetään tai eläke maksetaan, c) mahdollisten lisäetuuksien (bonusten) maksu vakuutussopimusten aikana ennen niiden maturiteettia kaikissa vakuutusluokissa, d) etuuksien keskeyttäminen vakuutusluokan VII ryhmävakuutussopimuksilla vakuutettujen henkilöiden osalta, e) lainojen myöntäminen vakuutussopimusten perusteella tai jo myönnettyjen lainojen pääoman kasvattaminen kaikissa vakuutusluokissa, f) vakuutusedustajien velvoitteet, jotka liittyvät maksujen, avustusten ja palkkioiden suorittamista koskevien sopimusvelvoitteiden täyttämiseen vakuutuspreemiota vastaavien palkkioiden lisäksi, g) vakuutusedustajien koulutuskustannukset ja kustannukset, jotka aiheutuvat uusien vakuutusedustajien rekrytoinnista, koulutuksesta ja rahoittamisesta, h) kuoletukset tai korot, jotka vakuutusyrityksen on maksettava lainasopimusten tai velkakirjojen perusteella, i) johtokunnan jäsenten palkat, avustukset ja kulut, j) vakuutusyrityksen toimintakulut, jotka ylittävät ne kulut, joita sen moitteettoman toiminnan varmistaminen edellyttää. Edellä mainittuihin maksuihin sovelletaan lain 4364/2016 229 §:n 3 kohtaa siltä osin kuin on kyse määräaikojen keskeyttämisestä, täytäntöönpanotoimenpiteitä koskevista menettelysäädöksistä ja väliaikaisten toimenpiteiden soveltamisesta. 4) Kielletään kaikki International International Life ΑΕΓΑ -nimisten tytäryritysten vakuutusyrityksille antama suora tai välillinen rahoitus sekä niiden väliset liiketoimet, joihin sisältyy varojen myynti tai osto. 5) Kielletään vakuutusyrityksen johtokunnan jäsenille, osakkeenomistajille ja etuyhteydessä oleville yrityksille annettava suora tai välillinen rahoitus ja likviditeettisopimukset. Voimaantulo: 12. toukokuuta 2016 Voimassaolon päättyminen: Ei määritelty